CELEX: 62013FN0024
Language: hu
Date: 2013-03-21 00:00:00
Title: F-24/13. sz. ügy: 2013. március 21-én benyújtott kereset — ZZ kontra Bizottság

20.7.2013   
            
            
               HU
            
            
               Az Európai Unió Hivatalos Lapja
            
            
               C 207/56
            
         2013. március 21-én benyújtott kereset — ZZ kontra Bizottság
   (F-24/13. sz. ügy)
   2013/C 207/91
   Az eljárás nyelve: francia
   
      Felek
   
   
      Felperes: ZZ (képviselők: S. Orlandi, A. Coolen, J.-N. Louis, É. Marchal és D. Abreu Caldas ügyvédek)
   
      Alperes: Európai Bizottság
   
      A jogvita tárgya és leírása
   
   A felperes azon kérelmét elutasító határozat hatályon kívül helyezése, amelyben kártérítést követelt egy eredménytelen felvételi eljárásban a Bizottság által elkövetett hibák miatt.
   
      Kereseti kérelmek
   
   A felperes azt kéri, hogy a Közszolgálati Törvényszék:
   
               —
            
            
               helyezze hatályon kívül a kinevezésre jogosult hatóság 2012. június 5-i és 2012. december 7-i azon határozatát, amely elutasította a felperes kártérítési kérelmét;
            
         
               —
            
            
               kötelezze a Bizottságot a felperes előmenetelének újbóli megállapítására;
            
         
               —
            
            
               kötelezze a Bizottságot 2011 októberétől a nyugdíjjárulékok befizetésére, valamint 14 911,07 euró megfizetésére, és az okozott vagyoni és nem vagyoni károk megtérítéseként 2 500 euró megfizetésére — amely összeg az eljárás során emelkedhet vagy csökkenhet —, ezen összegek után az esedékesség napjától az Európai Központi Bank által a fő refinanszírozási műveletekre megállapított kamatláb két ponttal növelt értékének megfelelő késedelmi kamatot felszámítva;
            
         
               —
            
            
               a Bizottságot kötelezze a költségek viselésére.